**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60453

**Ηλεκτρον. δ/νση :** kos\_mayor\_press@kos.gr

 Κως, 21-5-2024

 **ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

**Ο Δήμος Κω συνεχίζει με έργα σε όλο το νησί**

 **174.373€ για δίκτυο ηλεκτροφωτισμού στο Ψαλίδι, από ίδιους πόρους**

**υπογράφηκε σήμερα η σύμβαση**

Νέο δίκτυο ηλεκτροφωτισμού, στον παραλιακό δρόμο που οδηγεί στον υδροβιότοπο Ψαλιδίου,

θα κατασκευαστεί μέσα στους επόμενους μήνες, σε αντικατάσταση γερασμένης και ελλιπούς υφιστάμενης εγκατάστασης.

Την σχετική σύμβαση υπέγραψε σήμερα ο δήμαρχος Θεοδόσης Νικηταράς, σύμφωνα με την υπ΄αριθμό 12/2022 μελέτη της Τεχνικής Υπηρεσίας Δήμου Κω, με εργολήπτρια επιχείρηση την «ΡΑΜΟΣ ΕΜΜΑΝΟΥΗΛ & ΣΙΑ Ε.Ε.».

Το έργο, συνολικής δαπάνης 174.373,45€, χρηματοδοτείται από ίδιους πόρους του Δήμου Κω.

Πρόκειται για σύγχρονο δίκτυο, με νέα φωτιστικά τεχνολογίας LED, στην παραλιακή οδό Οδυσσέα Ελύτη, συνολικού μήκους 1,4 χλμ., συμπεριλαμβανόμενου του περιβάλλοντα χώρου στο τέρμα του δρόμου και το δρόμο που οδηγεί στο κέντρο επισκεπτών του υδροβιότοπου.

Το έργο αποσκοπεί στην αύξηση της οδικής ασφάλειας, για την αποφυγή τροχαίων ατυχημάτων και την ασφαλή συνύπαρξη αυτοκινήτων, δικύκλων, ποδηλατών και πεζών, σε μια περιοχή αυξημένης επισκεψιμότητας, ειδικά στους καλοκαιρινούς μήνες, παράλληλα με το ανάλογο αισθητικό αποτέλεσμα, για την ολοκληρωμένη ανάδειξη της περιοχής.

Όλες οι εγκαταστάσεις μελετήθηκαν και θα κατασκευασθούν με γνώμονα την ασφάλεια και την μεγάλη διάρκεια ζωής, σε συνδυασμό με το χαμηλό αρχικό κόστος, μικρή δαπάνη συντήρησης και την επίτευξη ενεργειακής οικονομίας.

Γραφείο Τύπου